Aivar Jaeski

Aivar Jaeski (sündinud 3. märtsil 1966 Vastemõisas) on Eesti sõjaväelane (kolonel, 2010).

 Sõjaväeline karjäär 
Õpingutelt Tallinna Polütehnilisest Instituudis (praegune Tallinna Tehnikaülikool) kutsuti ta kohustuslikku ajateenistusse Nõukogude armees, kus ta teenis reamehena Pihkva 76. dessantdiviisis aastatel 1984–1986.

29. septembril 1992 liitus ta Eesti kaitseväega ja määrati teenima Kaitsejõudude Peastaabi Autokompanisse. Pärast ohvitseride kursuse läbimist sai temast lipnik samas teenistuskohas. 2. mail 1995 määrati ta Autokompanii ülemaks. 1997. aastal viis Jaeski läbi Autokompanii ümberkorraldamise pataljoniks, loodud Tagalapataljon kannab täna Logistikapataljoni nime.

2000. aasta suvel pärast Balti Kaitsekolledži läbimist sai Jaeskist Rahuoperatsioonide Keskuse ülem, kus ta vastutas Balti jalaväepataljoni toetamise, reservi koolitamise, eriala kursuste korraldamise, ja kaitseväe üksuste ettevalmistamise eest ÜRO Balkani rahutagamismissioonideks.

Pärast 2002. aastal Jaeski poolt juhitud brigaaditasemel õppuse "Baltic Eagle 2002" (millest järgmistel aastatel sai Kevadtorm õppus) läbiviimist kutsus kindralleitnant Johannes Kert major Jaeski omale asetäitjaks Eesti Alalisse Esindusse NATO juures, kus temast sai esinduse esimene DEPMILREP.

2006. aasta oktoobris määrati kolonelleitnant Jaeski juhtima Kaitseplaneerimise jaoskonda kaitseväe peastaabis, kus ta vastutas keskpika kaitseväe arengukava loomise eest, samuti osales ta Eesti, Läti, Leedu ja Poola tarbeks koostatud NATO strateegiliste kaitseplaanide koostamises.

Aastal 2008 osales kolonel Jaeski 6-kuulisel NATO väljaõppemissioonil Iraagis (NTM-I) staabiülema asetäitjana toetuse alal.

Aastatel 2009–2012 teenis Jaeski vanemstaabiohvitserina NATO ühendväejuhatuse staabis Brunssumis, kus ta vastutas NATO infooperatsioonide läbiviimise eest ISAFs, sellesse aega jääb ka tema missioonikogemus Afganistanist. 

Aastatel 2012–2014 teenis Jaeski kaitseväe peastaabis, kus ta reorganiseeris teavitusosakonna, strateegilise kommunikatsiooni osakonnaks.

Kolonel Jaeski viimaseks teenistuskohaks jäi NATO strateegilise kommunikatsiooni kompetentsikeskus (STRACOM COE), kus ta töötas direktori asetäitja ametikohal. Sellelt ametikohalt saatis Eesti kaitsevägi koloneli 2017. aasta septembris reservi.  

Peale kaitseväest lahkumist töötas Jaeski Läti ettevõtte RB Rail AS Eesti filiaali direktorina ja panustas Rail Baltica projekti edendamisse.  

Oktoobrist 2023 töötab ta Suure-Jaani kooli ja gümnaasiumi direktorina, tema vastutuse alla kuuluvad ka õppekohad Sürgaveres, Tääksis ja Vastemõisas (tegevus peatatud). 

 Auastmed 
+ Auastmed Õlakud  Auaste  Kuupäev20pxLipnik21. juuli 1993https://vp1992-2001.president.ee/est/ametitegevus/Kaskkiri.asp?ID=476720pxNooremleitnant20. juuli 1994https://www.riigiteataja.ee/akt/1307023320pxLeitnant21. juuli 1995https://www.riigiteataja.ee/akt/1305345520pxKapten11. veebruar 1997https://www.riigiteataja.ee/akt/1292817720pxMajor21. veebruar 2001https://www.riigiteataja.ee/akt/8463720pxKolonelleitnant19. juuli 2006https://www.riigiteataja.ee/akt/104078020pxKolonel15. juuli 2010https://www.riigiteataja.ee/akt/13329834

 Tunnustus 
 Teenete- ja rinnamärgid 
Eesti teenetemärgid 106px  Kaitseväe teenetemärk (riigikaitselised teened)  106px  Kaitseväe eeskujuliku teenistuse rist 106px  Kaitseliidu Valgeristi III klass  Logistikapataljoni teenetemärk 106px  Mälestusmedal "10 aastat taastatud Kaitseväge"https://issuu.com/sodur/docs/sodur_01/62 106px  Rahuoperatsioonide keskuse teenetemärk 106px  Rahvusvahelistes rahuoperatsioonides osalenute medalhttps://www.flickr.com/photos/119558643@N05/16186734116/in/album-72157649739048450/  Sõjalis-sportliku seltsi ERNA teenetemärkVälismaised teenetemärgid  BALTBATi teenetemärk 106px  NATO medal NTM-I missioonil osalemise eest 106px  NATO medal ISAF missioonil osalemise eest

Tegevus poliitikas
Aivar Jaeski kuulub 2022. aastast Sotsiaaldemokraatlikku Erakonda. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 64 häält ning ei osutunud valituks.

 Teosed 
 Napoleoni marssalid. Grenader. 2013. ISBN 9789949512294
 Mälestused Kaitsejõudude algusaastatest. Väepealiku kroonikaraamat 1992–2002. 2018. Grenader. ISBN 9789949605255
 Liivimaa pealinn Riia kirjastus Liivimaa. 2020 ISBN 9789949018963

 Viited 

Kategooria:Eesti kolonelid
Kategooria:Kaitseväe teenetemärgi kavalerid
Kategooria:Sündinud 1966